OSNUTEK

**POGODBA O PRODAJI**

|  |
| --- |
| **………… m3 KURILNEGA OLJA – EKSTRA LAHKO** |

ki jo sklepata

**PRODAJALEC:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa direktor mag. Andrej KUŽNER

ID za DDV: SI 34375848

Matična številka: 5022959000

(v nadaljevanju: prodajalec)

in

**KUPEC:**

………………………………………………

ki ga zastopa direktor ……………………

ID za DDV: SI …………………………….

Matična številka:…………………………...

(v nadaljevanju: kupec)

kot sledi:

## UVODNA DOLOČILA

1. **člen**

Pogodbeni stranki uvodoma ugotavljata:

* da je prodajalec izvedel postopek zbiranja ponudb z oznako 3040-0006/2024, ki je bilo dne objavljeno na spletni strani zavoda;
* da je bil kupec na osnovi odločitve prodajalca št. z dne izbran kot najugodnejši ponudnik za odkup blaga v sklop -u/ih, ki je/so predmet te pogodbe

in na tej osnovi pogodbeni stranki sklepata to pogodbo.

## PREDMET POGODBE

1. **člen**

Predmet pogodbe je prodaja m3 kurilnega olja – ekstra lahko (v nadaljevanju tudi blago), kakovosti v skladu s standardom SIST 1011, ki je skladiščen na lokaciji Jadranska c. 28, Maribor, pri podjetju Energetika Maribor d.o.o., Jadranska c. 28, Maribor - skladiščnik (FCA - Incoterms 2020), po količinah in cenah iz 8. člena te pogodbe.

###### ROK IN IZROČITEV BLAGA

1. **člen**

Kupec bo lahko pričel s prevzemom blaga po podpisu pogodbe s strani obeh pogodbenih strank in predložitvi ustreznega finančnega zavarovanja oziroma od prejema predplačila skladno s 4. in 5. členom te pogodbe. Izda se količina do popolne izpraznitve rezervoarja, zato je možno odstopanje od navedene količine v + ali -.

Kupec mora prodajalca o nameravanem datumu in količini dviga blaga obvestiti vsaj tri delovne dni pred nameravanim dvigom blaga ter skladiščniku posredovati podatke o prevozu (registrske številke avtocistern, imena voznikov avtocistern, podatke o železniškem prevozu, predvidena dinamika). Kupec bo dinamiko izdaje uskladil s skladiščnikom in termine in količine prevzema prilagodil zmožnostim v skladišču.

V primeru, da bo kupcev več, se bodo količine odpreme določale proporcionalno glede na pogodbene količine oz. bo kupcem prepuščeno, da se medsebojno dogovorijo glede dinamike prevzema goriva v skladišču. V primeru, da dogovor glede odpreme med kupci ne bo možen, bodo imeli prednost pri izbiri terminov kupci z višjo ceno.

Tehnične lastnosti skladišča:

Naziv: Energetika Maribor d.o.o.,

Naslov: Jadranska c. 28, Maribor

Kontaktne osebe: Marko Hegedič

Kontaktni podatki: +386 41 355 225, marko.hegedic@energetika-mb.si

Obratovalni čas skladišča: pon. – pet. 7.00 – 15.00

Odprema z avtocisternami: ca. 1 avtocisterna/uro, 8 - 10 avtocistern na dan

Kupec zagotavlja, da so avtocisterne, s katerimi bo opravljal naklade, skladne z veljavno zakonodajo in predpisi, ter da so vozniki avtocistern ustrezno usposobljeni za izvajanje prevoza. Vozniki morajo upoštevati vse varnostne predpise (požarni red, PURO …) skladiščnika, s katerimi so seznanjeni ob prvem vstopu v skladišče.

Kupec se zavezuje, da bo blago v celoti prevzel najkasneje do 31.3.2024.

###### FINANČNO ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Kupec se zavezuje v roku pet (5) dni po sklenitvi pogodbe oz. najkasneje v roku tri (3) dni pred pričetkom izvajanja storitev po tej pogodbi in kot pogoj za njeno veljavnost, prodajalcu predložiti finančno zavarovanje za dobro izvedbo pogodbenih obveznosti v višini 10.000 EUR za vsak posamezen sklop. Finančno zavarovanje mora biti brezpogojno in plačljivo na prvi poziv.

Finančno zavarovanje za dobro izvedbo pogodbenih obveznosti kupec predloži enega od naslednjih načinov zavarovanj:

- bančno garancijo ali kavcijsko zavarovanje zavarovalnice,

- depozit

- kombinacijo navedenih zavarovanj.

Finančno zavarovanje za dobro izvedbo pogodbenih obveznosti mora biti veljavno še 15 dni po roku za plačilo blaga.

V primeru, da kupec prodajalcu ne predloži finančnega zavarovanja za dobro izvedbo pogodbenih obveznosti v navedenem roku, lahko prodajalec brez obvestila odstopi od pogodbe in unovči finančno zavarovanje za resnost ponudbe.

Prodajalec unovči finančno zavarovanje za dobro izvedbo pogodbenih obveznosti v celotnem znesku:

* v primeru, da kupec neupravičeno odstopi od pogodbe;
* v primeru, da prodajalec odstopi od pogodbe zaradi razlogov na strani kupca;
* v primeru neizvajanja ali nekvalitetnega izvajanja obveznosti po tej pogodbi s strani kupca;
* v primeru, da kupec tudi po opozorilu prodajalca krši pogodbene obveznosti oz. ne odpravi posledic kršitve;
* v primeru, da kupec ne poravna finančnih obveznosti po tej pogodbi.

Zavarovanje za dobro izvedbo pogodbenih obveznosti lahko prodajalec unovči tudi za poplačilo pogodbene kazni, vendar v tem primeru za znesek pogodbene kazni.

V kolikor bo prodajalec unovčil zavarovanje za dobro izvedbo pogodbenih obveznosti, hkrati pa bo pogodba ostala v veljavi, bo moral kupec v roku petih (5) delovnih dni od unovčenja zavarovanja, predložiti novo zavarovanje za dobro izvedbo pogodbenih obveznosti v enaki višini in z enako ročnostjo, kot prvotno zavarovanje za dobro izvedbo pogodbenih obveznosti.

Če kupec obveznosti predložitve garancij v danem roku ne izpolni, pogodba preneha veljati, prodajalec pa vnovči bančno garancijo za resnost ponudbe.

V primeru, da je kupec predložil depozit za resnost ponudbe, se mu le-ta všteje v kupnino za blago.

Kupec predloži finančno zavarovanje v skladu z vzorcem v razpisni dokumentaciji.

###### FINANČNO ZAVAROVANJE ZA PLAČILO BLAGA

1. **člen**

Kupec se zavezuje v roku pet (5) dni po sklenitvi pogodbe oz. najkasneje v roku tri (3) dni pred pričetkom izvajanja storitev po tej pogodbi in kot pogoj za njeno veljavnost, prodajalcu predložiti finančno zavarovanje za blago, v višini 100 % vrednosti blaga. Finančno zavarovanje mora biti brezpogojno in plačljivo na prvi poziv.

Finančno zavarovanje za blago kupec predloži v obliki:

- bančne garancije ali kavcijskega zavarovanja zavarovalnice v skupni pogodbeni vrednosti odkupljenega blaga z vsemi dajatvami in DDV z veljavnostjo najmanj 15 dni po poteku roka za plačilo blaga ali

- predplačila v skupni pogodbeni vrednosti odkupljenega blaga z vsemi dajatvami in DDV ali

- kombinacije bančne garancije, kavcijskega zavarovanja in predplačila.

V primeru, da kupec prodajalcu ne predloži finančnega zavarovanja za blago v navedenem roku, lahko prodajalec brez obvestila odstopi od pogodbe in unovči finančno zavarovanje za resnost ponudbe oz. dobro izvedbo pogodbenih obveznosti.

Finančno zavarovanje za blago Zavod unovči, če kupec ne plača odkupljenega blaga.

V primeru, da bo kupec predložil prodajalcu izjavo o nadaljnji prodaji blaga na podlagi Uredbe o zagotavljanju prihrankov energije pri končnih odjemalcih (Ur. l. RS 96/2014 in 158/2020) in o prispevku za spodbujanje proizvodnje električne energije iz soproizvodnje z visokim izkoristkom in iz obnovljivih virov energije - nakup za nadaljnjo prodajo v skladu z Zakonom o spodbujanju rabe OVE (Ur. l. 121/2021) pred prevzemom blaga, prispevkov v garancijo ni potrebno vključiti.

Kupec predloži finančno zavarovanje v skladu z vzorcem v razpisni dokumentaciji.

Kupec lahko finančni zavarovanji iz 4. in 5. člena združi v eno zavarovanje za dobro izvedbo posla, pri čemer navedeni točki določata višino in trajanje zavarovanja, primere in višino unovčitve vsakega od zavarovanj.

###### POGODBENA KAZEN

1. **člen**

V kolikor kupec zamudi dogovorjen rok za prevzem blaga, lahko prodajalec od kupca zahteva plačilo pogodbene kazni, ki je odvisna od trajanja zamude, in sicer:

* za vsak koledarski dan zamude pogodbeno kazen v višini 0,5% (pet desetin odstotka), vendar skupno največ v višini 10% (desetih odstotkov) pogodbene vrednosti kupljenega blaga.

Če bo škoda, ki bo jo zaradi zamude utrpel prodajalec večja od pogodbene kazni, ima le-ta pravico zahtevati tudi razliko do polne odškodnine.

Če kupec zamudi z izpolnitvijo, ima prodajalec pravico zahtevati tako izpolnitev obveznosti kot pogodbeno kazen.

Pravica zaračunati pogodbeno kazen za zamudo ni pogojena z nastankom škode kupcu.

Kupec je dolžan pogodbeno kazen zaradi zamude plačati v roku osmih (8) dni od prejema zahtevka (računa) prodajalca. Prodajalec si pridržuje pravico pobotati pogodbeno kazen z zneski odprtih terjatev kupca do prodajalca.

###### POVRNITEV ŠKODE

1. **člen**

V primeru, če bi prodajalcu nastala škoda zaradi neizpolnjevanja obveznosti kupca, ki so dogovorjene s to pogodbo, bo prodajalec povrnitev škode uveljavljal po splošnih načelih odškodninske odgovornosti, neodvisno od uveljavljanja pogodbene kazni ali unovčitve finančnega zavarovanja.

Škodo prodajalec in kupec pobotata pri plačilu. V kolikor navedeno ni mogoče, mora kupec plačati odškodnino v roku osmih (8) dni od prejema računa za odškodnino.

###### POGODBENA CENA IN VREDNOST

1. **člen**

Odkupna cena za kurilno olje – ekstra lahko znaša EUR/l vključno z nadomestilom za obvezne rezerve nafte in njenih derivatov in brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

Skupna vrednost odkupljenega blaga (EUR/l × količina za odkup) znaša EUR vključno z nadomestilom za obvezne rezerve nafte in njenih derivatov in brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

Cena mora vsebovati vse stroške (popuste in stroške dobave blaga, špediterske, prevozne, carinske ter vse morebitne druge stroške…), povezane z izvršitvijo tega naročila.

Prodajalec bo vse morebitne stroške iz naslova dajatev, zaračunal kupcu. V primeru, da bo kupec pred prevzemom blaga predložil prodajalcu izjavo o nadaljnji prodaji blaga na podlagi Uredbe o zagotavljanju prihrankov energije pri končnih odjemalcih (Ur. l. RS 96/2014 in 158/2020) in o prispevku za spodbujanje proizvodnje električne energije iz soproizvodnje z visokim izkoristkom in iz obnovljivih virov energije - nakup za nadaljnjo prodajo v skladu z Zakonom o spodbujanju rabe OVE (Ur. l. 121/2021), mu prodajalec teh dajatev ne bo zaračunal.

Skupna pogodbena vrednost znaša EUR vključno z nadomestilom za obvezne rezerve nafte in njenih derivatov in brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

###### NAČIN PLAČILA

1. **člen**

Prodajalec bo račun s predpisanimi dajatvami in dobavnico izdal v treh (3) dnevih po prevzemu celotne odkupljene količine blaga s strani kupca. Kupec bo kupnino blaga plačal na transakcijski račun, ki ga prodajalec navede na računu najkasneje v roku trideset (30) dni od izdaje računa.

V primeru zamude plačila s strani kupca, lahko prodajalec obračuna zakonske zamudne obresti. V primeru predplačila bo prodajalec izstavil avansni račun.

###### KONTAKTNI PODATKI

1. **člen**

***kupec:*** *sord@dbr.si*

***prodajalec:***

|  |  |
| --- | --- |
| **Ime in priimek:** | **Kontakt:** |
|  |  |

###### REŠEVANJE SPOROV

1. **člen**

Pogodbeni stranki bosta morebitna nesoglasja reševali sporazumno. V primeru spora je pristojno sodišče v Ljubljani.

###### PROTIKORUPCIJSKA KLAVZULA

1. **člen**

Če kdo v imenu ali na račun kupca, predstavniku ali posredniku prodajalca v zvezi s to pogodbo obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je prodajalcu povzročena škoda ali je omogočena pridobitev nedovoljene koristi predstavniku ali posredniku ali drugi pogodbeni stranki ali njenemu predstavniku, zastopniku, posredniku;

je ta pogodba nična.

###### POSLOVNA SKRIVNOST

1. **člen**

Kupec se zavezuje kot poslovno skrivnost varovati vse informacije, dokumente in druge podatke v zvezi z naročilom, za katere bo izvedel pri izvrševanju te pogodbe in se zavezuje, da jih bo uporabljal izključno v zvezi z izvedbo te pogodbe in jih ne bo sporočil tretjim osebam ali jih kakorkoli uporabil naprej. Dolžnost varovanja zaupnih podatkov v skladu s to pogodbo zavezuje vse kupčeve podizvajalce, sodelavce ter zaposlene, vključno s tistimi, ki opravljajo delo na drugih pravnih podlagah in ne po pogodbi o zaposlitvi, ter vse tudi po prenehanju sodelovanja oz. zaposlitve.

Obveznost varovanja poslovne skrivnosti se nanaša tako na čas izvrševanja te pogodbe, kot tudi na čas po tem, razen če se stranki ne dogovorita drugače.

Kupec se zavezuje, da bo:

* opravil vse potrebne aktivnosti, da bodo varovani podatki ostali zaupni ter varni pred krajo ali kakršnokoli protipravno odsvojitvijo;
* posredovane podatke uporabil samo za izvedbo te pogodbe;
* po poteku te pogodbe zavodu vrnil ali uničil vse podatke, ki jih je od zavoda pridobil v času trajanja te pogodbe, vključujoč morebitne kopije.

###### ODSTOP OD POGODBE

1. **člen**

V primeru, da kupec:

* pogodbene storitve opravlja nestrokovno;
* svojih obveznosti po tej pogodbi ne izpolni tudi po dodatnem pozivu s strani zavoda;
* ne varuje poslovne skrivnosti in osebnih podatkov zavoda;
* se nad njim uvede postopek stečaja ali likvidacije ali postane plačilno nesposoben;

lahko zavod odstopi od te pogodbe brez odpovednega roka in brez stroškov, povezanih z odpovedjo te pogodbe. V tem primeru je kupec dolžan plačati tudi vso škodo, ki jo s svojim ravnanjem povzroči zavodu.

Odstop učinkuje z dnem, ko kupec prejme pisno obvestilo zavoda o odstopu s priporočeno pošto.

###### KONČNE DOLOČBE

1. **člen**

Za vse, kar ni določeno s to pogodbo, veljajo določila Obligacijskega zakonika, Zakona o blagovnih rezervah in drugih predpisov.

1. **člen**

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki.

1. **člen**

Pogodba je napisana v dveh (2) enakih izvodih, od katerih vsaka pogodbena stranka prejme po en (1) izvoda.

Ljubljana, dne \_\_\_\_\_\_\_\_\_\_

Številka: Številka:

|  |  |
| --- | --- |
| **PRODAJALEC** | **KUPEC** |