|  |  |  |
| --- | --- | --- |
| PRODAJA BLAGA |  | OBR. 2 |

ŠT. ODOS: 3040-0006/2024

ŠT.: 2024-089

# NAVODILA PONUDNIKOM ZA IZDELAVO PONUDBE

1. **Predmet prodaje**

Predmet zbiranja ponudb je prodaja kurilnega olja – ekstra lahko, kakovosti v skladu s standardom SIST 1011, ki je skladiščeno na lokaciji Jadranska c. 28, Maribor, pri podjetju Energetika Maribor d.o.o., Jadranska c. 28, Maribor, i*n sicer v skupni količini ca. 2.065 m3, pri čemer minimalna ponujena količina za odkup znaša 300 m3*.

1. **Zahteve po vsebini in obliki ponudbe**

Za popolnost in pravilnost ponudbe mora ponudnik predložiti naslednjo ponudbeno dokumentacijo:

* + izpolnjeno in podpisano ponudbo,
  + finančno zavarovanje za resnost ponudbe,
  + podpisano izjavo o sprejemanju in izpolnjevanju pogojev iz razpisne dokumentacije.

Ponudba mora biti pripravljena v slovenskem jeziku.

1. **Pogoji in način oddaje ponudbe**

Kot ponudnik lahko nastopi vsak gospodarski subjekt, ki je registriran za dejavnost, ki je predmet prodaje.

Obrazec ponudbe mora biti v celoti izpolnjen in podpisan (scan).

Ponudnik mora ponudbo na priloženem obrazcu posredovati najkasneje ***do 1.3.2024 do 11.00 ure*** osebno ali po pošti na naslov Zavod Republike Slovenije za blagovne rezerve, Dunajska cesta 106, 1000 Ljubljana, v zaprti kuverti z jasno označbo »PONUDBA ZA ODKUP KOEL - NE ODPIRAJ«.

**Ponudbe se lahko oddajo tudi v elektronski obliki,** in sicer celotna zahtevana dokumentacija se pošlje na elektronski naslov sord@dbr.si z navedbo v zadevi: »PONUDBA ZA ODKUP KOEL – NE ODPIRAJ.«

Ponudba mora biti veljavna **30 dni od dneva odpiranja ponudb.**

Za pravočasno se šteje ponudba, ki bo prispela najkasneje do navedenega dne in ure. Ponudbe, predložene po izteku roka, bodo iz postopka izbire izločene.

Odpiranje ponudb ***bo 1.3.2024, ob 11:15*** ***uri in ne bo javno.*** O odpiranju ponudb se vodi zapisnik.

Ponudniki bodo o rezultatih zbiranja ponudb pisno obveščeni po zaključenem ocenjevanju ponudb.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno na elektronski naslov [sord@dbr.si](mailto:sord@dbr.si).

Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je pet (5) dni pred rokom za oddajo ponudb.

Kontaktna oseba bo na vsa vprašanja, ki jih bo dobila v roku iz prejšnjega odstavka, odgovorila najkasneje tri (3) dni pred iztekom roka za oddajo ponudb.

1. **Spremembe in dopolnitve ponudbene dokumentacije**

Zavod lahko v roku, določenem za oddajo ponudb, spremeni in dopolni ponudbeno dokumentacijo. Vse spremembe in dopolnitve bo Zavod objavil na svoji spletni strani. Zavod bo po potrebi podaljšal rok za oddajo ponudb in v tem primeru se pravice in obveznosti Zavoda ter ponudnikov vežejo na nove roke, ki posledično izhajajo iz podaljšanega roka za oddajo ponudb.

1. **Pogoji za ugotavljanje sposobnosti**

Ponudnik mora za sodelovanje v tem postopku izpolnjevati osnovno sposobnost ponudnika in sposobnost za opravljanje poklicne dejavnosti, ki sta opredeljeni v izjavi o sprejemanju in izpolnjevanju pogojev iz razpisne dokumentacije (Obr. 8), kar ponudnik potrjuje s svojim podpisom priloge.

1. **Finančna zavarovanja:**

**a/ Finančno zavarovanje za resnost ponudbe**

Ob oz. pred predložitvijo ponudbe je potrebno predložiti bančno garancijo ali kavcijsko zavarovanje zavarovalnice za resnost ponudbe ali depozit na TRR pri Uni Credit Bank št. SI56 29000-0055148819 **v višini 3.000,00 EUR**. Garancija mora veljati do datuma veljavnosti ponudbe. Če izbrani izvajalec ne sklene pogodbe z Zavodom, bo ta unovčil garancijo za resnost ponudbe.

Zavod bo ponudnikom, ki s svojo ponudbo ne uspejo, depozit vrnil v roku sedem (7) dni po ocenjevanju ponudb, brez obresti. Izbranemu ponudniku bo depozit vštet v kupnino za blago.

**b/ Finančno zavarovanje za a) dobro izvedbo pogodbenih obveznosti in b) plačilo blaga**

Glej Obr. 5 - Osnutek pogodbe o prodaji blaga in Obr. 7 - Osnutek garancije za dobro izvedbo pogodbenih obveznosti.

Ponudniki morajo dokumente predložiti na predpisanih obrazcih brez dodatnih pogojev; pripisi in dodatni pogoji ponudnika se ne upoštevajo in imajo za posledico nepravilnost ponudbe. Lastne izjave ponudnika morajo biti v originalu, potrdila in druga dokazila so lahko priložena v fotokopijah. Ponudnik, ki ne predloži vseh zahtevanih listin, bo izločen iz nadaljnjega postopka.

Prav tako bodo izločene iz nadaljnjega postopka ponudbe tistih ponudnikov, ki so bili pravnomočno kaznovani za prekršek iz 22. člena Zakona o blagovnih rezervah ali ki imajo neizpolnjene obveznosti do Zavoda dalj kot trideset dni (2. odstavek 18. člena Zakona o blagovnih rezervah) ali v dosedanjih poslih z Zavodom niso v celoti izpolnili sprejetih obveznosti.

1. **Merilo za izbiro ponudbe**

Merilo za izbiro najugodnejše ponudbe kurilnega olja – ekstra lahko je najvišja ponujena odkupna cena, izražena v EUR/l. Enotne cene v EUR/l se zaokrožijo na pet decimalnih mest natančno, zmnožki izračunov skupne vrednosti pa na dve decimalni mesti natančno.

Cena mora vsebovati vse stroške (popuste in stroške dobave blaga, špediterske, prevozne, carinske ter vse morebitne druge stroške…), povezane z izvršitvijo tega posla.

Cena mora biti izražena v EUR/l vključno s posebnim nadomestilom za izvrševanje gospodarske javne službe oblikovanja obveznih rezerv nafte in njenih derivatov ter brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

V primeru, da bodo količine za odkup presegale maksimalno količino za odkup (2.065 m3), bo Zavod razvrstil ponudbe po ponujeni ceni tako, da bo ponudba z najnižjo ponujeno ceno sprejeta za delne količine do maksimalne količine (2.065 m3).

Cena, po kateri ponudnik odkupi blago, last Zavoda, mora odražati tržne razmere.

1. **Posebni pogoji oziroma zahteve Zavoda**

Posebni pogodji oziroma zahteve Zavoda:

* + besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila priloženih vzorcev, ki so priloženi v razpisni dokumentaciji;
  + plačilo celotne kupnine v roku, ki je določen v osnutku pogodbe, je bistvena sestavina predmetnega pravnega posla.
  + primeru, da bo kupcev več, se bodo količine za odpremo določale proporcionalno glede na pogodbene količine oz. bo kupcem prepuščeno, da se medsebojno dogovorijo glede dinamike prevzema goriva v skladišču.
  + v primeru, da dogovor glede odpreme med kupci ne bo možen, bodo imeli prednost pri izbiri terminov kupci z višjo ceno.

1. **Sklenitev pogodbe**

Pogodba za prodajo bo sklenjena s tistim ponudnikom, ki bo ponudil najvišjo ponudbeno ceno, in sicer najkasneje v roku 15 (petnajst) dni po ocenjevanju ponudb oz. najkasneje do roka veljavnosti ponudb.

Če ponudnik ne sklene pogodbe v roku iz prejšnjega odstavka, lahko Zavod podaljša rok za sklenitev pogodbe, vendar ne za več kot 15 dni, ali pa vnovči garancijo za resnost ponudbe. Če najugodnejši ponudnik ne podpiše pogodbe niti v podaljšanem roku, Zavod vnovči garancijo za resnost ponudbe.

Zavod si pridržuje pravico, da lahko do sklenitve pravnega posla, brez odškodninske odgovornosti, postopek ustavi. Zavod si pridržuje pravico, da ne glede na izpolnjevanje razpisnih pogojev ne sklene pogodbe o prodaji. Ne glede na izid postopka ponudnik ni upravičen do povrnitve stroškov v zvezi s pripravo ponudbe.

Če bo med prejetimi ponudbami več najugodnejših ponudb, bodo vsi najugodnejši ponudniki bodisi pozvani k predložitvi nove ponudbe ali pa bo Zavod z najugodnejšimi ponudniki opravil dodatna pogajanja, po izbiri Zavoda.